Tar grep mot drosjejuks - Aftenposten
Tar grep mot drosjejuks
Justisminister Knut Storberget (a) og Samferdselsminister Liv Signe Navarsete (sp) hadde i dag et møte med Norges Taxiforbund. Regjeringen lover flere tiltak mot drosjesvindel.
FOTO: ANDERS KNUDSEN Justisministeren mener mye kan gjøres ved å praktisere regelverket for løyver og kjøreseddel strengere, men man er avhengig av samarbeid med bransjen.
Publisert: 08.okt.2007 16:47
Vil ta taxipengene
- Pakistan er et fristed
Sist uke skrev Aftenposten om krav fra opposisjonen på Stortinget om at Regjeringen
for å forebygge drosjejuks.
Justisminister Knut Storberget (a) og Samferdselsminister Liv Signe Navarsete (sp) hadde i dag et møte med Norges Taxiforbund.
Nå lover regjeringen flere tiltak mot drosjesvindel .
— Vi er opptatt av å få tatt grep for å forebygge kriminalitet i drosjenæringen, sier Storberget.
Han lovte at myndighetene vil følge pengesporet for å inndra verdier, også internasjonalt. Han nevnte spesifikt politisamarbeidet med Pakistan. I tillegg ønsker Regjeringen å ha bedre metoder for å oppdage eventuelt juks.
Han mener mye kan gjøres ved å praktisere regelverket for løyver og kjøreseddel strengere.
— Vi kan tenke oss at vi vasker listen over søkere til løyver og kjøreseddel opp mot strafferegisteret. Vi må få et system som hindre at saker som drosjejukset i Oslo skjer igjen. Vi skal huske på at det er en tillitserklæring å få kjøre drosje, sier Storberget.
— Hovedutfordringen er å ta dagens regelverk i bruk når det gjelder tildeling av løyver, sier Liv Signe Navarsete.
Begge la vekt på at et samarbeid med drosjebransjen er viktig for å få til endringer.
Administrerende direktør i Norges taxiforbund, Wiggo Kornsnes gjentok sin kritikk mot politiet.
— Politiet sier de vet hvilke sjåfører som kan kobles til gjengkriminalitet. Da må de sørge for at de mister kjøreseddelen, sier Korsnes.